Petra Štefanková

Mgr. art. **Petra Štefanková** FRSA (* 12. august 1978, Bratislava) je grafická dizajnérka, ilustrátorka, maliarka, autorka a režisérka animovaného filmu.

## Štúdium
Študovala propagačnú grafiku na bratislavskej Škole úžitkového výtvarníctva v rokoch 19931997, grafický dizajn na Vysokej škole výtvarných umení v rokoch 19972003 a filmovú a televíznu grafiku v ateliéri Prof. Jiřího Bartu na VŠUP (Vysoká škola uměleckoprůmyslová v Praze) v roku 2002. V roku 2016 absolvovala krátky kurz počítačovej grafiky a animácie na Central Saint Martins, University of the Arts London.

## Tvorba a dielo
Venuje sa grafickému dizajnu od printu, cez web a multimédiá až k televíznej grafike. V oblasti ilustrácie je jej doménou reklamná, časopisecká i knižná ilustrácia pre dospelých i deti. Svoje diela vystavovala v USA, Spojenom kráľovstve, v Austrálii, Ázii, Južnej Amerike a v mnohých štátoch Európy. Ako aktívna členka Digital Illustrators Discovery Organisation vystavovala aj v Japonsku. Jej diela prezentovali napríklad Global Gallery v Sydney, LACDA v Los Angeles či Heritage Museum v Hongkongu. V júli 2007 a opakovane v 2009 vystavovala v rámci prehliadky toho najlepšieho z britskej ilustrácie pod názvom *The Best Of British Illustration* v priestoroch London College of Communication a jej práce publikovalo i svetoznáme vydavateľstvo Luerzer v publikácii *200 Best Illustrators Worldwide 2007/08*. Medzi najvýznamnejšie podujatia, ktoré absolvovala ako vystavujúci a zároveň prednášajúci člen, patrí i výstava počítačovej grafiky a konferencia GRAPHITE 2007, ktorú organizovala materská americká organizácia ACM SIGGRAPH v priestoroch University of Western Australia. V auguste 2007 získala cenu televízie Channel 4 pre mladého výtvarníka do 30 rokov pôsobiaceho v Spojenom kráľovstve, ktorú jej udelili zástupcovia britských médií.

Ako prvá Slovenka od apríla 2008 figuruje na pozvanie výboru v *Royal Society for the encouragement of Arts, Manufactures and Commerce* v Londýne. Na jej čele je princezná Anna, dcéra kráľovny Alžbety II. Je to organizácia združujúca vedúce osobnosti v oblasti kultúry, politiky, vedy a má viac ako 250 ročnú tradíciu. Kráľovská spoločnosť umení v Londýne (The RSA) prezentovala maľbu Štefankovej na výstave v budove RSA House v novembri 2023 a tiež premietala jej krátky animovaný film v anglickom znení *Little Pixies and Colours* (pôvodný titul *Farebníčkovia a farby*) počas podujatia RSA Fellow Artists' Network Film Night v októbri 2022.

V júli 2008 prezentovala svoju prácu v rámci Salónu ilustrátorov ICON5 v hoteli Roosevelt pri Madison Avenue v New Yorku. V novembri 2008 bola prezentérkou slovenskej digitálnej tvorby na európskom festivale digitálnej animácie Les E-Magicienes vo Valenciennes, ktorý zorganizovala francúzska škola animácie Supinfocom. V roku 2010 bola odbornou poradkyňou pre študentov a absolventov počas podujatia kreatívnych príležitostí *Futurising*, ktorý viedla London College of Communication v mene University of the Arts London.

Jej práce boli publikované aj v knihách *Drawing Inspiration: Visual Artists at Work* by Michael Fleishman, Cengage (2011, USA), *Vector Graphics and Illustration, A master class in digital image-making* by Steven Withrow and Jack Harris, Rotovision (2008, Spojené kráľovstvo), *Expose 6 The Finest Digital Art in the Known Universe* (2008, Austrália), *Illustration: A Theoretical and Contextual Perspective* by Alan Male, Bloomsbury (2024, Spojené kráľovstvo), a časopisoch ako *The Economist, Vanity Fair UK, Computer Arts, 4 Talent*, ale aj v novinách The Guardian a v ďalších publikáciách.

Ako dizajnérka sa podieľala na tvorbe animovaných titulkov k hranému celovečernému filmu *Kúzelná opatrovateľka 2* v spolupráci so štúdiom VooDooDog Animation v Londýne. Celý tím získal za tento projekt Striebornú medailu na festivale televízie a filmu v New Yorku (World's Best TV and Film Awards) v roku 2011.

Štefanková je autorka, dizajnérka a ilustrátorka kníh *Moje malé more* (2016), *Čmáranica a Machuľa* (2018) a *Neberte mi sny* (2020). Štefanková ilustrovala aj knihy *My už vieme všeličo* autorky Márie Štefánkovej (2017), *The Fly on the Honey Bread* (2023), *Die Fliege auf dem Honigbrot* (2023) a *Whimsical Wonders: A Toy Store’s Timeless Tales* rakúskej autorky a hudobnej skladateľky Hannah Lena Rebel (2024). Niektoré z uvedených kníh Štefankovej sú k dispozícii v knižnici Kráľovskej spoločnosti umení v Londýne.

**Realizácie - výber:**
# logo Slovenský Slávik 1997
# logo CEMT 2000 – Konferencia európskych ministrov dopravy
# logo a korporátna identita Slovensko-českého ženského fondu
# logo a propagačné materiály k muzikálu *Adam Šangala* režiséra Jozefa Bednárika v Divadle Andreja Bagara v Nitre
# ilustrovaný plagát a skladačka k divadelnej hre *Peter Pan* autorov Jamesa Matthewa Barrie a Jána Uličianskeho v Divadle Andreja Bagara v Nitre
# ilustrácie na obálky televíznej prílohy TV 24 hodín
# réžia a dizajn animovaného televízneho spotu pre Športpress 
# ilustrácia do kampane University of Udine v Taliansku
# logo filmovej spoločnosti Lightdog Films, Los Angeles
# typografia v 1. čísle časopisu BOND – mená osobností Dawn Gibbins, Adriana Sklenaříková-Karembeu, Filip Kulisev
# dizajn objektov a pozadia pre animované záverečné titulky k Hollywoodskemu filmu Kúzelná opatrovateľka 2 pre Universal Pictures
# ilustrácia obálky prílohy britských novín The Guardian, 20. júna 2018
# ilustrácia do medzinárodnej obrazovej databanky firmy Orange vo Veľkej Británii
# ilustrácie na web hernej spoločnosti Microsoft Games Studios alias Lionhead Studios, 2010-12
# kompletný koncept, námet, ilustrácie a grafický dizajn knihy Čmáranica a Machuľa pre Slovart
# ilustrácie na web a DVD obaly vzdelávacej spoločnosti Lynda.com
# ilustrácia pre charitatívny projekt na podporu povedomia o Parkinsonovej chorobe Parky Life pre Havas Lynx

**Filmy a animácie:**
* 2002 List z Prahy
* 2003 Hudobný videoklip skupiny Elán – Byť mladý, študentský film
* 2020 Farebníčkovia a farby
* 2023 Animované maľby

## Televízne a rozhlasové vystúpenia
náhľad|Petra Štefanková počas vernisáže jej samostatnej výstavy v Bratislave v októbri 2022.
O jej diele bolo natočených niekoľko dokumentárnych filmov a televíznych reportáži - *Portrét umelca - Petra Štefanková* bol natočený pre televíziu 213 v roku 2016 a jej režisérom bol Anton Faraonov. V roku 2010 bola súčasťou dokumentárnej série *Slováci vo svete* v réžii Braňa Mišíka a táto reportáž bola natočená priamo v priestoroch Kráľovskej spoločnosti umení v Londýne. Ďalšie reportáže boli odvysielané v programoch RTVS *Slovensko v obrazoch* (2020) a *Správy RTVS* (2021), *Umenie* na TA3 (2021).

Rozhlasové rozhovory so Štefankovou: *Nočná Pyramída* na Rádio Slovensko v roku 2023, *Slováci sú Prima* na Fun Rádiu v roku 2022, *Kultúrny denník* na Rádiu Devín v roku 2021 a živý rozhlasový rozhovor v *Nights* pre Radio New Zealand v roku 2010.

## Ocenenia a úspechy
Medzi ocenenia Štefankovej patria:
* American Illustration 42 Award v New Yorku v roku 2023
* Cena Ministerky kultúry SR v roku 2019
* Najlepšia detská kniha jari 2018 v Bibiane
* Expose 6 Master Award v Austrálii v roku 2008
* Channel 4's 4Talent Award 2007 v Anglicku
* Excellence Award v Toray Digital Creation Awards 2004 v Japonsku

Petra Štefanková je členkou spoločností pre ľudí s vysokým IQ; The International High IQ Society a World Genius Directory.

V auguste 2024 Štefanková bola súčasťou videa otváracieho ceremoniálu na veľkej obrazovke na medzinárodnej konferencii Wikimania 2024 v Katoviciach, ktorú organizovala nadácia Wikimedia Foundation.

V roku 2025 bolo jej meno a životopis zaradené do londýnskej výskumnej databázy Ben Uri Gallery & Museum Research Unit, ktorá obsahuje informácie o imigrantských prispievateľoch k britskej vizuálnej kultúre od roku 1900.

## Publicita
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referencie

## Iné projekty

## Externé odkazy
* Oficiálne stránky 
* Databáza výstav
* Knihy na Goodreads
* Článok na stránkach Kráľovskej spoločnosti umení v Londýne
* 
*Prínos Petry Štefankovej spomenutý v prípitku prezidenta SR Ivana Gašparoviča na počesť Jej Veličenstva Alžbety II.  
* Rozhovor Petra Štefanková: Treba mať čo ponúknuť, kultura.sme.sk
* Správa o práci grafičky na stránkach The Society of Artists Agents, saahub.com
* Ilustrácia pre The Guardian
* ACM Siggraph Graphite 2007 Proceedings
* Profil na platforme Secondary Archive založenej nadáciou Katarzyna Kozyra vo Varšave

Kategória:Slovenskí výtvarníci
Kategória:Slovenskí ilustrátori
Kategória:Slovenskí maliari
Kategória:Slovenskí grafickí dizajnéri
Kategória:Absolventi Vysokej školy výtvarných umení v Bratislave
Kategória:Osobnosti z Bratislavy